b'\n_START_ARTICLE_\nMrtva\xc5\xa1ka nevesta\n_START_SECTION_\nVsebina\n_START_PARAGRAPH_\nPovest je razdeljena na okvirno in vlo\xc5\xbeno pripoved. Prva se odvija v gozdu, kjer va\xc5\xa1ki mo\xc5\xbeje sedijo ob ognju, govorijo o mrli\xc4\x8dih in se spra\xc5\xa1ujejo, \xc4\x8de se ti vra\xc4\x8dajo iz zemlje ali ne. V vlo\xc5\xbeni pripovedi pa Mohor iz Krnice, ki ga \xc5\xa1e vedno sumijo uboja svoje \xc5\xbeene, poslu\xc5\xa1alcem razkrije zgodbo svojega \xc5\xbeivljenja. Mohor je \xc5\xa1tudent iz kme\xc4\x8dke dru\xc5\xbeine, ki po smrti star\xc5\xa1ev skupaj s svojo sestro prevzame kmetijo. Zaljubi se v Kri\xc5\xbeno, lepo siroto iz sosednje fare, ki jo snubi tudi Stine. Tekmeca se dogovorita, da nih\xc4\x8de ne bo poro\xc4\x8dil Kri\xc5\xbene, dokler eden od njiju ne umre. Stine kmalu premine, a se v zgodbo vplete Marula, ki se je Mohorju \xc5\xbee prej ponujala za \xc5\xbeeno in pred njim o\xc4\x8drni Kri\xc5\xbeno. Misle\xc4\x8d, da se je Kri\xc5\xbena ves \xc4\x8das videvala v Stinetom, v jezi omo\xc5\xbei Marulo. Na dan njune poroke se Kri\xc5\xbena utopi v reki. Ko Marula Mohorju prizna svojo la\xc5\xbe, slednji pobesni, a preden bi lahko \xc5\xbeeni \xc5\xa1kodoval odide in na pokopali\xc5\xa1\xc4\x8du do\xc5\xbeivi vizijo Kri\xc5\xbene. Ko se zjutraj vrne domov, najde Marulo mrtvo, njega pa z obto\xc5\xbebo uboja lastne \xc5\xbeene postavijo na vislice. A vrv se pretrga, ko Mohor izgovori Kri\xc5\xbenino ime, kar ga po ljudskem verovanju re\xc5\xa1i smrtne kazni. Zgodbo pisatelj zaklju\xc4\x8di z okvirno pripovedjo: mo\xc5\xbeje se nejeverni v Mohorjevo pripoved mol\xc4\x8de razidejo.'